Jonas Ansarijus Čapskis

Jonas Ansarijus Čapskis (1699–1742 m. spalio 7 d., Varšuva) – ATR valstybinis veikėjas, Karūnos didysis medžioklis (1732), Kulmo vaivada (1732–1738), Karūnos didysis iždininkas (1738–1742).

 Biografija 
Lenkijos bajorų Huten-Čapskių giminės atstovas, herbo „Leliva“ savininkas. Kulmo kašteliono Petro Aleksandro Čapskio (m. 1717) ir Terezės Kosaitės sūnus.

Mokėsi jėzuitų kolegiume Torunėje arba Grudziondze, 1713 metais mokėsi Branevo gimnazijoje. Dėka santuokos su Zamoiskių giminės atstove gavo valdyti keletą seniūnijų, tame tarpe Bratiano ir Lakorsko.

1720 metais Jonas Ansarijus Čapskis pradėjo savo politinę veiklą, buvo išrinktas Iždo Tribunolo komisaru nuo Kulmo vaivadijos, Radome. 1732 metais už Augusto III kandidatūros palaikymą gavo Karūnos didžiojo medžioklio ir Kulmo vaivados pareigybes. Buvo apdovanotas Baltojo erelio ordinu. 1734 m. rugsėjo 19 d. kaip karaliaus legatas prisiekė ištikimybę karūnai nuo Torunės. 1735–1736 metais buvo Karūnos Tribunolo maršalka.

1738 metais Jonas Ansarijus Čapskis buvo paskirtas Karūnos didžiuoju iždininku. Ėmėsi priemonių didinant ATR reguliarią armiją. Buvo pagrindiniu Augusto III patarėju Karališkos Prūsijos reikaluose. Buvo žydų bendrijos privilegijuotos padėties ATR apribojimo šalininkas.
Vienas iš stambiausių Karališkos Prūsijos magnatų (jam priklausė 48 gyvenvietės Kulmo vaivadijoje). Atstatė rūmus Varšuvoje ir Gninoje, taip pat išplėtė rūmus Naujoje Vsi Šliachetskoje.

 Šeima 

Buvo vedęs Aną Terezę Zamoiskytę, Smolensko vaivados Mykolo Zamoiskio (apie 1679–1735) ir Anos Dzialinskaitės (m 1719) dukterį. Vaikai: Marija (Tomo Čapskio žmona), Ana ir Brigita.

 Literatūra 
 A.Korecki, Ludzie Ziemi Nowomiejskiej. Nowe Miasto Lubawskie 2000. s.87-89.

 Nuorodos 

|-

Kategorija:Huten-Čapskiai
Kategorija:Karūnos didieji medžiokliai
Kategorija:Karūnos didieji iždininkai
Kategorija:ATR pasaulietiniai senatoriai
Kategorija:Kulmo vaivados
Kategorija:Karūnos tribunolo maršalkos